અમદાવાદ : ગુજરાતની આર્થિક રાજધાની ગણાતા અમદાવાદના ભાજપના શહેર પ્રમુખનો હોદ્દો સ્વાભાવિકપણે મોભાદાર છે. કેમકે ગાંધીનગરમાં રાજ્ય સરકાર અને અમદાવાદ કોર્પોરેશનમાં શાસન ભાજપનું છે. જોકે શિસ્તબદ્ધ ગણાતા ભાજપમાં શહેર પ્રમુખ થવા માટે મહત્વાકાંક્ષીઓમાં જબ્બર સ્પર્ધા જામી છે. પરિણામે શહેર ભાજપ પ્રમુખનું કોકડું ગુંચવાયું છે. હાલના પ્રમુખ અને એલિસબ્રિજના ધારાસભ્ય રાકેશ શાહની ટર્મ પૂર્ણ થઇ હોય તેમની વિદાય નિશ્ચિત છે.